આ વર્ષે સ્પેશિયલ પોક્સો કોર્ટમાં 170 કેસો દાખલ થયા છે ત્યારે ગતવર્ષ અંદાજિત 250 જેટલા કેસો નોધાયા છે આ તમામ કેસોમાં 40 જેટલા કેસોનો નિકાલ આવ્યો છે. પોસ્કોના કાયદાની જોગવાઇ મુજબ જો આરોપી જેલમાં બંધ હોય તો છ મહિનામાં જ કેસની ટ્રાયલ પૂરી કરવી તેવો સુપ્રીમ કોર્ટનો આદેશ છે. આટલા કેસમાં હજુ સુધી અંદાજિત ત્રણેક કેસોમાં આરોપીઓને સજા પડી છે ત્યારે અન્ય 40 જેટલા કેસોમાં સમધાન થઇ જતા આરોપીઓનો નિર્દોષ છુટકારો થઇ ગયો છે. જો આ કોર્ટમાં સ્પેશિયલ જ્જ અને સ્પેશિયલ સરકારી વકીલની નિમણૂક થાય તો કેસો ઝડપી ચાલે તેવી શક્યાતાઓ છે નહીં તો આવા કેસોમાં સંડોવાયેલા આરોપીઓ જેલમાં જ બંધ રહેશે .પોક્સોના તમામ કેસો ઝડપી ચાલે તે માટે વકીલ આંનદ બ્રહ્મભટ્ટ દ્વારા સુપ્રીમ કોર્ટ, ગુજરાત હાઇકોર્ટ તથા માનવઅધિકારી પંચમાં અરજી કરી છે અને સ્પેશિયલ જ્જની નિમણૂક કરવા માટેની દાદ માંગી છે નહીં તો આ અરજીને પીઆઇએ સ્વરૂપે લેવાનો ઉલ્લેખ કર્યો છે.